**Zverejnenie zámeru prenechať do nájmu majetok obce Zamarovce**

**Zverejnené dňa 07.05.2020**

Obec Zamarovce zverejňuje v súlade s § 9a, ods.9, písm. c) zák.č.138/1991 Zb. o majetku obcí v znení neskorších predpisov, zámer dať do nájmu nehnuteľný majetok a to prenechaním majetku obce **z dôvodu hodného osobitného zreteľa,** za nasledovných podmienok:

**Predmet nájmu**: nebytové priestory, časťnehnuteľnosti, ktorá sa nachádza v katastrálnom území Zamarovce, obec Zamarovce a je zapísaná na liste vlastníctva číslo 1 vedenom Okresným úradom Trenčín, katastrálnym odborom, ako budova - so súpisným číslom 42, stojaca na parc.č.238/1 o výmere 1426 m2, predmetom nájmu je časť budovy zv. Frimlovec o výmere podlahovej plochy - 163,26 m2, pozostávajúca z miestností, predsieň - 7,41 m2, chodba presklenná - 20 m2, chodba - 25,51 m2, technická miestnosť - 4,32 m2, WC - 2,16 m2, sklad - 24,3 m2, miestnosť č. 1 - 28,8 m2, miestnosť č. 2 - 23,4 m2, miestnosť č. 3 - 27,36 m2.

**Nájomca** : **o.z. FRIMLOVEC**

 zastúpené Ivanou Rovenskou

 so sídlom: Zamarovce, Ul. Zamarovská 134/40, 911 05 Zamarovce

 IČO: 52798305

**Doba nájmu :** neurčitá

**Účel nájmu**: využívanie priestorov na výkon činnosti občianskeho združenia

**Výška nájmu** : 1,- EUR/ mesačne

**Ostatné zmluvné podmienky** : budú dohodnuté v zmluve o nájme.

**Odôvodnenie :**

Záujemca o nájom predložil obci zámer užívať predmet nájmu na výkon vlastnej činnosti občianskeho združenia spočívajúcej v usporadúvaní kultúrnych, spoločenských a osvetových podujatí pre občanov obce Zamarovce a priľahlého okolia, organizovanie záujmových klubov, vzdelávacej činnosti organizovanie kurzov a výstav so zreteľom na propagáciu a zachovávanie kultúrnych hodnôt a tradícií obce, vrátane poskytovania bežnej starostlivosti a údržby o predmet nájmu a zeleň obecného parku Frimlovec, bez nároku nájomcu na odplatu.

Obec Zamarovce považuje takýto zámer za prínos pri výkone svojej samosprávnej pôsobnosti na úseku podpory rozvoja kultúrnej a osvetovej činnosti, a teda aj za prípad hodný osobitného zreteľa.

Mgr. Peter Minárik

 starosta obce